Fauna Indonésia inggih punika maneka warna jinis kéwan ingkang wonten ing Indonésia. Fauna ing Indonésia gadhah ragam ingkang inggil amargi wlayahipun wiyar lan amargi wujud kapuloan Indonésia ingkang gadhah iklim tropis.[1] Ragam fauna ingkang inggil punika dipunjalari amargi wonten Garis Wallace, mbagi Indonésia dados kalih area inggih punika zoogeografi Asia ingkang kenging pangaribawa saking fauna Asia, lan zona zoogeografi Australasia ingkang kenging pangaribawa saking fauna Australia[2]. Wontenipun campuran fauna ing Indonésia punika ugi kenging pangaribawa saking ekosistem ingkang maneka warna ugi, ing antawisipun: pasisir, bukit pasir, muara, hutan bako, lan terumbu karang. Masalah ekologi ingkang wonten ing Indonésia inggih punika saking asiling proses indhustrialisasi lan tuwuhing populasi ingkang inggil, ingkang nyebabaken prioritas kangge njagi lingkungan dados radi kirang[3]. Kahanan punika badhe langkung parah amargi aktivitas pembalakan liar, ingkang nyebabaken kirangipun areanipun alas; dene perkawis sanesipun, kalebet urbanisasi, polusi udara, manajemen sampah lan sistem pengolahan limbah ugi gadhah peran wonten ing risaking alas.